युनायटेड एरलाइन्स

युनायटेड एरलाइन्स जगातील सगळ्यात मोठी विमानवाहतूक कंपनी आहे. अमेरिकेतील या कंपनीत ४८,००० कर्मचारी व ३६० विमाने आहेत. युनायटेड कॉन्टिनेन्टल होल्डिंग्ज या कंपनीची उपकंपनी असलेल्या युनायटेड एरलाइन्सचे मुख्यालय शिकागो येथे आहे तर डेन्व्हर आंतरराष्ट्रीय विमानतळ, शिकागो आंतरराष्ट्रीय विमानतळ, वॉशिंग्टन डल्लेस आंतरराष्ट्रीय विमानतळ, सान फ्रांसिस्को आंतरराष्ट्रीय विमानतळ, लॉस एंजेल्स आंतरराष्ट्रीय विमानतळ आणि नरिता आंतरराष्ट्रीय विमानतळ येथून मोठ्या प्रमाणात उड्डाणे होतात. युनायटेड एरलाइन्स स्टार अलायन्स या विमानवाहतूक कंपनीगटाचा पहिल्यापासून भाग आहे व त्यांतर्गत १७० देशांत १,०००पेक्षा जास्त ठिकाणांहून प्रवाशांची ने-आण करते. विमानताफा युनायटेड एरलाइन्सचा ताफा हा जगातील सर्वात मोठ्या विमान ताफ्यांपैकी एक आहे. कंपनी प्रामुख्याने बोईंग आणि एरबस या कंपन्यांच्या विमानांचा वापर करते. फेब्रुवारी २०२६ च्या सुमारास युनायटेड एरलाइन्सकडे ५६३ विमाने होती. याअधिक ५४४ विमानांची मागणी विमानउत्पादकांकडे नोंदवलेल्या होत्या. युती आणि कोडशेअर करार युनायटेड एरलाइन्स ही स्टार अलायन्सची सदस्य आहे. या युतीमध्ये २५ सदस्य विमान कंपन्यांचा समावेश असून त्यांचा एकत्रित ताफा ५,००० पेक्षा जास्त विमानांचा आहे. ही युती १९,००० पेक्षा अधिक उड्डाणांद्वारे १९५ देशांतील १,३०० हून अधिक विमानतळांवर सेवा देते आणि प्रवाशांना १,००० पेक्षा जास्त विश्रामगृहांत प्रवेश मिळतो. युनायटेडचे खालील विमान कंपन्यांशी कोडशेर करार आहेत: संदर्भ आणि नोंदी संदर्भ आणि नोंदी